Konjunktion
Konjunktione sin e Undergruppe vo de Partikle und ghöre dodemit zu de únflektierbare (= únveränderliche) Wörter. Sí verbinde Deilsätz, Einzelwörter, Satzglyder oder Deilwörter mitenand:

 Verbindig vo Deilsätz: Er hät vyl Gæld und síni Frau liebt en.
 Verbindig vo Einzelwörter: ich und du
 Verbindig vo Satzglyder: Ich kumm heim und iss z Nacht.
 Verbindig vo Deilwörter: A- und Verkauf
Anstell vom "und" in sælle vier Funktione ka au e anderi Konjunktion stoh, z. B. odder, aber, denn, ...

Klasse

Ydeilig noch Funktion 
Mer ka Präpositione noch Gebruch in verschydeni Klasse ydeile.
 Næbeordnendi KonjunktioneSí verbinde zwei Hauptsätz, zwei Næbesätz oder zwei Satzglyder mitenand.Bíspyl: und, oder, aber
 Underordnendi KonjunktioneSælli Konjunktione verbinde e Hauptsatz mit me Næbesatz.Bíspyl: während, wyl, dass, nochdèm, ob
 Mehrdeiligi KonjunktioneSí sin im Alemannische sæltener in Gebruch wie im Hochdytsche. De erscht Deil stoht vor de erschte Elemænt, wo verbunde wird, de zweit zwüsche de Beide.Bíspyl: weder - no, entweder - odder, nit numme - sondern au
 InfinitivkonjunktioneUff d Infinitivkonjunktione folgt immer e Verb im Infinitiv (Grundform). Abhängig vom Dialækt, oft au vo de Konjunktion, wird im Alemannische e "z" vor s Verb bzw. hinder d Vorsilbe ygfiegt, oder s wird e zum vor s Verb gstellt:Myr fahre uff Konschtanz zum öbber bsüeche / um öbber z bsüeche.Aber:Myr fahre uff Konschtanz, anstatt öbber z bsüeche (nit: anstatt zum ...)Bíspyl: um z/zum, anstatt z
 SatzdeilkonjunktioneDodezüe ghöre numme d Konjunktione als und wie. Oft wird e Verglych dargstellt:Öbber wie ichIch lüeg des als Beleidigung a.

Ydeilig noch Bedytig 
Mer ka Konjunktione aber au noch de Bedytig ydeile. Deno ergænn sich dí folgende Gruppe:
 additivS wird e Areihig oder Uffzällig úßdruckt.Bíspyl: weder - no, und
 adversativSælli Konjunktione drucke e Gegesatz úß.Bíspyl: aber, allerdings
 disjunktivMithilf vo denne Konjunktione wird úßdruckt, dass es zwei Mögligkeite git.Bíspyl: entweder - odder, nit numme - sondern au
 explikativS wird e Erklärig aghänkt.Bíspyl: des heißt
 kausalDí kausale Konjunktione drucke e Grund úß.Bíspyl: denn, wyl, sodass
 konzessivMit denne Konjunktione macht mer e Yrumig.Bíspyl: obwohl, wenn au
 komparativMer druckt e Verglych úß. Dodezüe ghört numme d Konjunktion wie.
 'lokalD Konjunktion bezieht sich uff de Ort.Bíspyl: wo, wo - her
 modalSælli Wörter drucke Umständ, Mittel und Art und Wís úß.Bíspyl: wie wenn (hochdt. als ob), indèm, als, wie
 temporalS wird d Zít zum Úßdruck brocht.Bíspyl: während, wo, bis

Quelle 
 www.canoo.net
 de.wikipedia

Lüeg au 
Alemannische Satzbau, Relativsatz

Wortart